stanford-oval/wikipedia huggingface dataset:
Šušin piiri

Šušin piiri (oranssilla) Vuoristo-Karabahin kartalla.
Šušin piiri (arm. Շուշիի շրջան, ven. Шушинский район, Šušinski raion) on paikallishallintoalue virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Sen pinta-ala on 381,3 neliökilometriä. Asukkaita on 4 300 henkeä (vuonna 2005).
Vuoristo-Karabahin autonomiseen alueeseen kuulunut Şuşan piiri on perustettu vuonna 1930. Neuvostoaikana sen pinta-ala oli 300 neliökilometriä. Asukkaiden enemmistön muodostivat azerit: 58,3 % vuonna 1939 ja 80,9 % vuonna 1979. Armenialaisten osuus oli 38,6 % vuonna 1939 ja 18,0 % vuonna 1979. Vuoden 1989 väestönlaskennan mukaan piirissä oli 20 400 asukasta.
Vuoristo-Karabahin sodan jälkeen armenialaiset liittivät Šušin piiriin pienen osan valtaamastaan Laçınin piiristä. Nykyisellään piiri rajoittuu pohjoisessa ja koillisessa Vuoristo-Karabahin tasavallan Askeranin piiriin, kaakossa Hadrutin piiriin ja lännessä Qašataghin piiriin. Hallinnollinen keskus on Šušin (azer. Şuşa) kaupunki, josta on 11 kilometriä tasavallan pääkaupunkiin Stepanakertiin. Asukkaista 99,6 % on armenialaisia.
Carita Hinkka

Sonja Carita Hinkka (s. 1. huhtikuuta 1991 Riihimäki) on suomalainen keihäänheittäjä. Hän edustaa Riihimäen Kiskoa ja hänen valmentajanaan toimii Leo Pusa. Hän on ollut Suomen maajoukkue-edustajana maaotteluissa vuosina 2006, 2007 ja 2009. Hinkka on voittanut urallaan hopeaa 17-vuotiaiden MM-kisoista. Hänen ennätyksensä 56,49 m on vuodelta 2009. Hinkalla on nimissään ulkoratojen 14- (400 gramman keihäällä 56,78) ja 15-vuotiaiden (400 gramman keihäällä 60,24) ja sisäratojen 17-vuotiaiden (600 gramman keihäällä 51,12) Suomen ennätykset.
Yhdeksäntoista minuuttia

| Yhdeksäntoista minuuttia> Nineteen Minutes |
| --- | --- |

Alkuperäisteos
Kirjailija:  Jodi Picoult
Kieli:  englanti
Julkaistu:  2007
Sivumäärä:  628
Suomennos
Suomentaja:  Tytti Träff
Kustantaja:  Karisto
Julkaistu:  2008
Sivumäärä:  628
ISBN:  978-951-23-4964-7
Löydä lisää kirjojaKirjallisuuden teemasivulta
Yhdeksäntoista minuuttia (engl. Nineteen Minutes) on Jodi Picoultin vuonna 2007 julkaistu romaani. Se oli ensimmäinen Piccoultin teos, joka pääsi ensimmäiselle sijalle The New York Timesin bestseller-listalla. Kirja käsittelee fiktiivistä koulusurmaa ja keskittyy siihen johtaviin tapahtumiin.
Juoni

Tarina alkaa pienessä Sterlingin kaupungissa ja seuraa paikallisten arkipäivää. Kirjan päähenkilöinä ovat muun muassa Josie Cromier, hänen tuomariäitinsä Alex, etsivä Patrick Ducharme, Matt Royston ja Peter Houghton.
Paikallisessa koulussa kuuluu yhtäkkiä kova räjähdys. Kun oppilaat ovat hämmentyneessä tilassa, kuuluu aseen laukauksia. Kaupungin poliisivoimien ainoa etsivä Patrick saapuu kouluun ja löytää ampujan, Peter Houghtonin, pukuhuoneesta Josie Cormierin ja kuolleen Matt Roystoniin kanssa. Josie on šokissa eikä muista mitä on tapahtunut. Ammuskelussa on kuollut kymmenen ihmistä ja haavoittunut yli 19 muuta.
Kirjassa on paljon takaumia, joissa kerrotaan muun muassa Peterin ja Josien olleen hyviä ystäviä. Peteriä kiusattiin usein koulussa ja Josie puolusti häntä. Ystävät kuitenkin erkaantuivat toisistaan ajan kuluessa, kun Josie liittyi suosittujen tyttöjen joukkoon eikä voinut näyttäytyä Peterin seurassa. Toisena vuonnaan lukiossa Josie seurustelee Mattin kanssa, joka oli Peterin kiusaaja.
Kuukautta ennen ampumista Peter ymmärtää, että hänellä on tunteita Josieta kohtaan, ja lähettää tälle sähköpostin, jossa kertoo tunteistaan. Sähköposti joutuu kuitenkin väärin käsiin ja koko koulu saa tietää siitä. Tämä nöyryytys saa Peterin ajattelemaan kostoa.
Ampumisen jälkeen Peter lähetetään vankilaan, samalla kun oikeudenkäynti jatkuu. Silminnäkijöiden kuuleminen viivästyy, koska Peter on myöntänyt tekonsa. Peterin puolustusasianajaja Jordan yrittää vakuuttaa, että Peterin teot johtuivat pahasta kiusaamisesta ja posttraumaattisesta stressistä. Oikeudenkäynnin viimeisessä vaiheessa Josie paljastaa, ettei Mattia tappanut Peter vaan hän. Peter lupasi, ettei hän kerro kenellekään tapahtuneesta, iloisena siitä, että Josie oli puhunut hänelle.
Peter julistetaan syylliseksi kahdeksaan ensimmäisen asteen murhaan ja kahteen toisen asteen murhaan, ja hän saa elinikäisen tuomion. Kuukauden päästä hän tekee vankilassa itsemurhan. Kirjan lopussa, vuoden päästä ammuskelusta, Josie on saanut viiden vuoden tuomion vankilassa avustamisesta. Kirjan aikana Josie ei ole kertaakaan myöntänyt totuutta, vaan hän on toistanut, ettei muista mitään.
Juoni > Henkilöitä

Peter Houghton: Kouluampuja. Josien entinen paras ystävä.
Josie Cormier: Teoksen naispäähenkilö. Mattin tyttöystävä ja  Peterin entinen paras ystävä.
Alex Cormier: Josien äiti, joka oli Peterin oikeudenkäynnin tuomari, ennen kuin Josie kutsuttiin todistajaksi.
Patrick Ducharme:  Etsivä kaupungin poliisivoimissa, jolle kehittyy suhde Josien äitiin.
Matt Royston: Josien poikaystävä ja koulun suosituin poika. Matt on Peterin pahin kiusaaja.
Vastaanotto

Kirja sai myönteisen vastaanoton kriitikoilta. Esimerkiksi The New York Times ylisti Piccoultin kirjoittamistyyliä kuvaten sitä selkeäksi ja tarkaksi. The Washington Postin arviossa puolestaan kuvailtiin, ettei kirja ole vain trilleri vaan myös vakavaa pohdintaa aikuisten ja lasten suhteista.
Aiheesta muualla

The New York Times (englanniksi)
The Washington Post (englanniksi)
Jodi Picoultin haastattelu (englanniksi)
Coisas de nada

|  Coisas de nada> Kappaleen tiedot |
| --- | --- |
Esittäjä(t):  Nonstop
Tyylilaji:  pop
Säveltäjä(t):  José Manuel Afonso Elvis Veiguinha
Sanoittaja(t):  José Manuel Afonso Elvis Veiguinha
Euroviisutiedot
Vuosi:  2006
Maa:  Portugali
Kieli:  portugali, englanti
Sijoitus semifinaalissa:  19.
Pisteet semifinaalissa:  26
Sanat:  sanoitus
Coisas de nada on Nonstopin esittämä kappale, jolla se edusti Portugalia vuoden 2006 Eurovision laulukilpailussa Kreikan Ateenassa.
Kappale kilpaili Euroviisujen semifinaalissa, jossa se sijoittui yhdeksänneksitoista ja täten karsiutui finaalista.
Cobbin piirikunta

Cobbin piirikunta (engl. Cobb County) on Yhdysvaltojen Georgian osavaltiossa, Atlantan suurkaupunkialueella sijaitseva piirikunta. Sen väkiluku oli 760 141 vuonna 2019. Piirikunnan hallintokeskus on Mariettan kaupunki. Piirikunta on perustettu 1832.
Aiheesta muualla

Kuvia tai muita tiedostoja aiheesta Cobbin piirikunta Wikimedia Commonsissa
Šušenskoje

| Šušenskoje Шу́шенское |
| --- | --- |
 lippu
 Krasnojarskin aluepiirin sijainti Venäjällä, alla kylän sijainti aluepiirissä
 Šušenskoje
 Koordinaatit: 53.334°N, 91.936°E 
Valtio:  Venäjä
Liittovaltiosubjekti:  Krasnojarskin aluepiiri
Piiri:  Šušenskojen piiri
Väkiluku (2010):  17 513
Aikavyöhyke:  UTC+8
Postinumero:  662710
 
 www.шушенское.org 
Infobox OKVirheellinen NIMI-arvo: 
Šušenskoje (ven. Шу́шенское) on kaupunkityyppinen taajama ja Šušenskojen piirin keskus Krasnojarskin aluepiirin eteläosassa Venäjän Siperiassa, 721 kilometriä Krasnojarskista etelään.
Lähistöllä on jäänteitä 1718 Jenisein yläjuoksulle perustetusta venäläisestä linnoituksesta. Kylä itsessään katsotaan venäläiskasakoiden perustamaksi 1728; se pysyi kylänä vuoteen 1960 saakka. Šušenskoje tunnetaan myös V. I. Leninin karkotuspaikkana vuosina 1897-1900, jolloin kylä oli osa Venäjän impeurimin Jeniseiskin kuvernementtiä. Leninin ohella samaan aikaan Šušenskojeen oli karkotettuna myös suomalainen vallankumouksellinen Oskar Engberg. Nykyisin piirin eteläosissa on RusHydron suuri Sajano-Šušenskajan voimalaitos ja Šušenskaja Borin kansallispuisto (Шушенский бор).
Taajamassa oli vuoden 2010 väestönlaskennan mukaan 17 513 ja koko Šušenskojen piirissä 33 216 asukasta.
Zé Roberto

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José Roberto da Silva Júnior
Syntymäaika: 6. heinäkuuta 1974 (ikä 50)
Syntymäpaikka:  Ipiranga, São Paulo, Brasilia
Pelipaikka: keskikenttäpelaaja, vasen laitapuolustaja
Pituus: 172 cm
Seura
Seura:  Grêmio
Pelinumero: 10
Seurat
| Vuodet | Seura | O | (M) |
| 1994–1997 |  Portuguesa | 61 | (1) |
| 1997–1998 |  Real Madrid | 15 | (0) |
| 1998 |  Flamengo | 24 | (0) |
| 1998–2002 |  Bayer Leverkusen | 113 | (17) |
| 2002–2006 |  Bayern München | 110 | (5) |
| 2006–2007 |  Santos | 48 | (12) |
| 2007–2009 |  Bayern München | 59 | (9) |
| 2009–2011 |  Hamburger SV | 54 | (7) |
| 2011–2012 |  Al-Gharafa | 14 | (1) |
| 2012–2014 |  Grêmio | 93 | (15) |
| Yhteensä | Yhteensä | 591 | (67) |
Maajoukkue
| 1995–2006 |  Brasilia | 84 | (6) |
 Seurajoukkueuran tilastot kattavat vain kansalliset sarjat.
| Mitalit> Maa:   Brasilia.Miesten jalkapallo.MM-kilpailut  | Mitalit> Maa:   Brasilia.Miesten jalkapallo.MM-kilpailut  | Mitalit> Maa:   Brasilia.Miesten jalkapallo.MM-kilpailut  | Maa:   Brasilia> Miesten jalkapallo. |
| --- | --- | --- | --- |
|  Kultaa | Etelä-Korea/Japani 2002 | Jalkapallo |  |
|  Hopeaa | Ranska 1998 | Jalkapallo |  |
Zé Roberto, oikealta nimeltään José Roberto da Silva Júnior, (s. 6. heinäkuuta 1974 Ipiranga, São Paulo, Brasilia) on brasilialainen uransa lopettanut jalkapalloilija. 172 senttimetriä pitkän Zé Roberton pelipaikka oli keskikentällä, joko keskellä puolustavassa roolissa tai vasempana laitalinkkinä.
Zé Roberto on edustanut ammattilaisuransa aikana myös Portuguesaa (1994–1997), Real Madridia (1997–1998), Flamengoa (1998), Bayer Leverkusenia (1998–2002), Bayern Müncheniä (2002–2006, 2007–2009), Santosia (2006–2007), Hamburger SV:tä (2009–2011) ja Al-Gharafaa (2011–2012). Hänen seurajoukkueuransa parhaita saavutuksia ovat Primera Divisiónin mestaruus vuodelta 1997 sekä Saksan-mestaruudet ja Saksan cupin voitot vuosilta 2003, 2005, 2006 ja 2008.
Brasilian maajoukkueessa Zé Roberto teki ensiesiintymisensä 12. elokuuta 1995 Etelä-Koreaa vastaan pelatussa ottelussa. Vuonna 2006 päättyneellä maajoukkueurallaan hän pelasi yhteensä 84 A-maaottelua ja teki niissä kuusi maalia. Hän voitti Copa Américan 1997 ja 1999 sekä Maanosaliittojen cupin 1997 ja 2005. MM-kilpailuissa Zé Roberto oli mukana 1998 ja 2002.
Aiheesta muualla

Zé Roberto FootballDatabase-tietokannassa (englanniksi)
Zé Roberto Weltfussball-tietokannassa (Arkistoitu – Internet Archive) (saksaksi)
Leverkusen who's who (saksaksi)
Brasilian joukkue – Jalkapallon MM-kilpailut 1998
1 Taffarel |
2 Cafu |
3 Aldair |
4 Júnior Baiano |
5 Sampaio |
6 Roberto Carlos |
7 Giovanni |
8 Dunga |
9 Ronaldo |
10 Rivaldo |
11 Emerson |
12 Carlos Germano |
13 Zé Carlos |
14 Gonçalves |
15 Cruz |
16 Zé Roberto |
17 Doriva |
18 Leonardo |
19 Denílson |
20 Bebeto |
21 Edmundo |
22 Dida |
Valmentaja Zagallo
Brasilian joukkue – Copa América 1999
1 Dida |
2 Cafu |
3 Odvan |
4 Antônio Carlos |
5 Emerson |
6 Roberto Carlos |
7 Amoroso |
8 Vampeta |
9 Ronaldo |
10 Rivaldo |
11 Alex |
12 Marcos |
13 Evanílson |
14 César |
15 João Carlos |
16 Serginho |
17 Marcos Paulo |
18 Conceição |
19 Beto |
20 Christian |
21 Ronaldinho |
22 Zé Roberto |
Valmentaja Luxemburgo
Brasilian joukkue – Maanosaliittojen cup 1999
1 Dida |
2 Evanílson |
3 Odvan |
4 João Carlos |
5 Conceição |
6 Serginho |
7 Ronaldinho |
8 Emerson |
9 Christian |
10 Alex |
11 Zé Roberto |
12 Marcos |
13 César |
14 Luiz Alberto |
15 Marcos Paulo |
16 Athirson |
17 Beto |
18 Roni |
19 Warley |
20 Vampeta |
Valmentaja Luxemburgo
Brasilian joukkue – Maanosaliittojen cup 2005
1 Dida |
2 Maicon |
3 Lúcio |
4 Roque Júnior |
5 Emerson |
6 Gilberto |
7 Robinho |
8 Kaká |
9 Adriano |
10 Ronaldinho |
11 Zé Roberto |
12 Marcos |
13 Cicinho |
14 Juan |
15 Luisão |
16 Léo |
17 Gilberto Silva |
18 Juninho |
19 Renato |
20 Baptista |
21 Oliveira |
22 Edu |
23 Gomes |
Valmentaja Parreira
Brasilian joukkue – Jalkapallon MM-kilpailut 2006
1 Dida |
2 Cafu |
3 Lúcio |
4 Juan |
5 Emerson |
6 Roberto Carlos |
7 Adriano |
8 Kaká |
9 Ronaldo |
10 Ronaldinho |
11 Zé Roberto |
12 Ceni |
13 Cicinho |
14 Luisão |
15 Cris |
16 Gilberto |
17 Silva |
18 Mineiro |
19 Juninho |
20 Ricardinho |
21 Fred |
22 Júlio César |
23 Robinho |
Valmentaja Parreira
Cirrus castellanus

Cirrus castellanus -pilvi kuvan yläosassa.
Cirrus castellanus on yläpilviin kuuluva vallinharjamainen untuvapilvi. Untuvapilvien tapaan myös vallinharjauntuvapilvet esiintyvät korkealla ilmakehässä. Pilvi esiintyy untuvapilvestä lievästi nousevina tornimaisina rakenteina.
Chathaminmerimetso

| Chathaminmerimetso |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Suliformes
Heimo::  Merimetsot Phalacrocoracidae
Suku::  Merimetsot Phalacrocorax
Laji::  onslowi
Kaksiosainen nimi
 Phalacrocorax onslowi  (Forbes, 1893) 

Katso myös
   Chathaminmerimetso Wikispeciesissä   Chathaminmerimetso Commonsissa 
Infobox OKNimi-testi OK: 
Chathaminmerimetso (Phalacrocorax onslowi) on merimetsoihin kuuluva lintu. Chathaminmerimetso on äärimmäisen uhanalainen lintu, sitä on jäljellä vain 270 paria, ja nekin elävät pienellä alueella Populaatio on pienentynyt pääosin maanviljelyn ja villien eläinten takia.
Koko ja ulkonäkö

Chathaminmerimetso on mustavalkoinen 63 cm pitkä merimetso, jolla on metallinkiiltoisen musta pää, niskan takaosa, selkämys ja pyrstön päällys. Linnun alapuoli on valkoinen, ja sen jalat ovat vaaleanpunaiset. Linnun nokan ympärys on oranssinvärinen.
Levinneisyys

Lajia tavataan ainoastaan Chathamsaarilla, Uudessa-Seelannissa, ja sieltäkin se on häviämässä, sillä vuonna 1997 löydettiin 842 paria, 16 vuotta myöhemmin 2003–2004 chathaminmerimetsoja oli jäljellä vain 271 paria. Chathaminmerimetsot viihtyvät usein avoimilla merialueilla ja kivikkoisilla rannoilla.
Lisääntyminen ja ravinto

Chathaminmerimetso pesii suurissa kolonioissa, yleensä korkealla, paljaiden kivien päällä saaren korkeimmissa kohdissa tai jyrkänteiden reunalla. Chathaminmerimetso syö pääosin kalaa.
Cobija

| Cobija |
| --- | --- |

 Cobija
 Koordinaatit: 11°2′S, 68°44′W 
Valtio:   Bolivia
Departementti:  Pando
Perustettu:  1906
Väkiluku (2020):  42 194
Aikavyöhyke:  UTC-4
Infobox OKVirheellinen NIMI-arvo: 
Cobija on Pandon departementin pääkaupunki Bolivian pohjoisosassa. Vuonna 2020 siellä oli 42 194 asukasta.
Kaupunki sijaitsee Acre-joen varrella Brasilian vastaisella rajalla. Perun rajalle on vain 80 km. Cobija perustettiin vuonna 1906 kumintuotantoa varten. Aikaisemmin sinne pääsi vain lentäen tai jokea pitkin.
Aiheesta muualla

Kuvia tai muita tiedostoja aiheesta Cobija Wikimedia Commonsissa
Coit Tower

Coit Tower. Etualalla Kristoffer Kolumbuksen patsas (Vittorio di Colbertaldo, 1957).
Coit Tower (myös Lillian Coit Memorial Tower) on 64 metriä korkea näkötorni, joka valmistui vuonna 1933. San Franciscon Telegraph Hill -kukkulalla Yhdysvaltain Kaliforniassa sijaitseva torni valittiin San Francisco Designated Landmarks (San Franciscon maamerkit) -rekisteriin vuonna 1984 ja National Register of Historic Places -rekisteriin vuonna 2008.
Art deco -tyyliin rakennetun tornin suunnitteli amerikkalainen arkkitehti Arthur Brown, Jr. avustajanaan Henry Howard. Torni on betonirakenteinen.
Aiheesta muualla

Kuvia tai muita tiedostoja aiheesta Coit Tower Wikimedia Commonsissa
Coit Tower Emporiksessa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Coit Tower
Käännös suomeksi
Zhang Bing

| Mitalit> Maa:   Kiina.Miesten ammunta. Olympialaiset  | Mitalit> Maa:   Kiina.Miesten ammunta. Olympialaiset  | Mitalit> Maa:   Kiina.Miesten ammunta. Olympialaiset  | Maa:   Kiina> Miesten ammunta. |
| --- | --- | --- | --- |
|  Pronssia | Atlanta 1996 | Kaksoistrap |  |
| MM-kilpailut  | MM-kilpailut  | MM-kilpailut  |  |
|  Pronssia | Barcelona 1998 | Kaksoistrap, joukkue |  |
Zhang Bing (s. 6. tammikuuta 1969 Henan) on kiinalainen haulikkoampuja.
Zhang Bing on saavuttanut olympialaisissa pronssia kaksoistrapissa Atlantassa 1996. Lisäksi hän on saavutta MM-kilpailuissa joukkuepronssin samassa lajissa Barcelonassa 1998.
Zhang Chenglong

| Mitalit> Maa:   Kiina.Miesten telinevoimistelu. Olympialaiset  | Mitalit> Maa:   Kiina.Miesten telinevoimistelu. Olympialaiset  | Mitalit> Maa:   Kiina.Miesten telinevoimistelu. Olympialaiset  | Maa:   Kiina> Miesten telinevoimistelu. |
| --- | --- | --- | --- |
|  Kultaa | Lontoo 2012 | joukkuekilpailu |  |
|  Pronssia | Rio 2016 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Rotterdam 2010 | rekki |  |
|  Kultaa | Rotterdam 2010 | joukkuekilpailu |  |
|  Kultaa | Tokio 2011 | joukkuekilpailu |  |
|  Kultaa | Nanning 2014 | joukkuekilpailu |  |
|  Hopeaa | Tokio 2011 | rekki |  |
|  Hopeaa | Tokio 2011 | nojapuut |  |
|  Pronssia | Glasgow 2015 | joukkuekilpailu |  |
| Aasian kisat  | Aasian kisat  | Aasian kisat  |  |
|  Kultaa | Kanton 2010 | permanto |  |
|  Kultaa | Kanton 2010 | rekki |  |
|  Kultaa | Kanton 2010 | joukkuekilpailu |  |
Zhang Chenglong (s. 12. toukokuuta 1989 Shandong) on kiinalainen telinevoimistelija, olympiavoittaja, maailmanmestari ja Aasian kisojen kultamitalisti.
Zhang kuului joukkuekilpailun olympiakultaa voittaneeseen Kiinan joukkueeseen Lontoossa 2012. Hän on voittanut seitsemän MM-mitalia, joista neljä kultaista. Kantonin Aasian kisoista 2010 hän saavutti kolme kultamitalia.
Cointreau

| Cointreau |
| --- | --- |

Tyyppi:  Likööri
Alkoholiprosentti:  40 %
Valmistaja:  Rémy Cointreau
Alkuperä:   Ranska
Valmistus aloitettu:  1875
Infobox OKNimi-testi OK: 
Cointreau [kwɛ̃.tʁo] on triple sec -tyyppinen appelsiinin ja pomeranssin kuorista valmistettu likööri, jonka alkoholipitoisuus on 40 tilavuusprosenttia. Sitä valmistetaan Saint-Barthélemy-d'Anjoun kylässä Angers’n kaupungin esikaupunkialueella Ranskassa. Cointreaun valmistukseen käytettäviä appelsiineja tuodaan Espanjasta, Brasiliasta ja Haitista.
Cointreaun tislaamon perustivat Angers’ssa veljekset Adolphe ja Édouard-Jean Cointreau 1849. Ensimmäinen tislaamon valmistama kaupallisesti menestynyt tuote oli kirsikkalikööri guignolet, ja ensimmäiset Cointreau-pullot myytiin 1875.
Cointreau aloitti Cointreauversial-mainoskampanjan burleskitaiteilija Dita von Teesen kanssa vuonna 2007.
Aiheesta muualla

Cointreaun virallinen kotisivu
Chunky Panday

| Chunky Panday |
| --- | --- |
 Chunky Panday vuonna 2012.
Henkilötiedot
Syntynyt: 26. syyskuuta 1962 (ikä 62) Bombay, Maharashtra, Intia
Ammatti:  näyttelijä
Puoliso:  Bhavana Panday (vih. 1998)
Lapset:  2
Näyttelijä
Aktiivisena:  1987–
Aiheesta muualla
IMDb 
AllMovie
Suyash Panday (hindiksi सुयश पांडे, Suyaś Pā̃ḍe; s. 26. syyskuuta 1962 Bombay, Maharashtra, Intia), tunnetaan nimellä Chunky Panday, on intialainen elokuvanäyttelijä, joka työskentelee pääasiassa hindinkielisissä elokuvissa. Lisäksi hän on työskennellyt joissakin bangladeshilaisissa elokuvissa. Hän on esiintynyt noin sadassa elokuvassa yli kolmen vuosikymmenen aikana.
Yksityiselämä

Panday meni naimisiin Bhavana Khoslan kanssa 17. tammikuuta 1998. Heillä on kaksi tytärtä, vuonna 1998 syntynyt näyttelijä Ananya Panday ja vuonna 2004 syntynyt Rysa Panday.
Valikoitu filmografia

Aag Hi Aag (1987)
Paap Ki Duniya (1988)
Tezaab (1988)
Vishwatma (1992)
Aankhen (1993)
Apna Sapna Money Money (2006)
Don (2006)
Om Shanti Om (2007)
Housefull (2010)
Housefull 2 (2012)
Housefull 3 (2016)
Saaho (2019)
Housefull 4 (2019)
Aiheesta muualla

Wikimedia Commonsissa on kuvia tai muita tiedostoja aiheesta .
Chunky Panday Internet Movie Databasessa. (englanniksi)
Chunky Panday Allmoviessa (englanniksi)
Corné du Plessis

| Corné du Plessis> Henkilötiedot |
| --- | --- |
Syntynyt: 20. maaliskuuta 1978 (ikä 46) Etelä-Afrikka
Yleisurheilija
Laji:  pikajuoksu
Ennätykset:  100 metrin juoksu: 10,25 (2001) 200 metrin juoksu: 20,39 (2001) 300 metrin juoksu: 32,74 (2001)
| Mitalit> Maa:   Etelä-Afrikka.Miesten yleisurheilu.MM-kilpailut  | Mitalit> Maa:   Etelä-Afrikka.Miesten yleisurheilu.MM-kilpailut  | Mitalit> Maa:   Etelä-Afrikka.Miesten yleisurheilu.MM-kilpailut  | Maa:   Etelä-Afrikka> Miesten yleisurheilu. |
| --- | --- | --- | --- |
|  Kultaa | Edmonton 2001 | 4 x 100 metrin viesti |  |
Corné du Plessis (s. 20. maaliskuuta 1978) on eteläafrikkalainen pikajuoksija. Hän oli mukana vuoden 2001 MM-kisoista kultaa voittaneessa Etelä-Afrikan pikaviestijokkueessa. Alun perin Etelä-Afrikka sijoittui hopealle, mutta he saivat kultaiset mitalit vuonna 2006 kun viestin voittaneen Yhdysvaltojen juoksu hylättiin. Ennätyksikseen du Plessis juoksi 100 metrillä ajan 10,25, 200 metrillä ajan 20,39 ja 300 metrillä ajan 32,74; kaikki vuonna 2001.
Coimbran piiri

| Coimbran piiri Distrito de Coimbra |
| --- | --- |

 Sijainti
Valtio:  Portugali
Alue:  Centro
Kuntia:  17
Hallinto:  
 – hallinnollinen keskus:  Coimbra
Pinta-ala:  3 973,8 km²
Väkiluku (2014):  414 622
 – väestötiheys:  104,3 as./km²
Coimbran piiri on piiri Portugalin keskiosassa. Sen pääkaupunki on Coimbra. Piirin pinta-ala on 3 973,8 km² ja väkiluku 414 622 (vuonna 2014).
Coimbran piiri jakautuu seitsemääntoista kuntaan:
Arganil
Cantanhede
Coimbra
Condeixa-a-Nova
Figueira da Foz
Góis
Lousã
Mira
Miranda do Corvo
Montemor-o-Velho
Oliveira do Hospital
Pampilhosa da Serra
Penacova
Penela
Soure
Tábua
Vila Nova de Poiares
Aiheesta muualla

Kuvia tai muita tiedostoja aiheesta Coimbran piiri Wikimedia Commonsissa
Portugalin piirit
Aveiron piiri
Bejan piiri
Bragan piiri
Bragançan piiri
Castelo Brancon piiri
Coimbran piiri
Évoran piiri
Faron piiri
Guardan piiri
Leirian piiri
Lissabonin piiri
Portalegren piiri
Porton piiri
Santarémin piiri
Setúbalin piiri
Viana do Castelon piiri
Vila Realin piiri
Viseun piiri
Zoloti vorotan metroasema

| Zoloti vorota (Золоті ворота) |
| --- | --- |

 Kiovan metro 
Perustiedot
Metrolinjat:  Syretsko-Petšerska-linja
Sijainti:  50°26′54″N, 30°30′48″E
Paikkakunta:  Kiova, Ukraina
Avattu:  31. joulukuuta 1989
Rakenne
Tyyppi:  tunneliasema
Zoloti vorota (ukr. Золоті ворота) on yksi Kiovan metron asemista. Se avattiin 31. joulukuuta 1989.
Galleria

Asemalla sijaitseva mosaiikki
Asemalaituri
Aiheesta muualla

Kuvia tai muita tiedostoja aiheesta Zoloti vorotan metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Lukjanivskan metroasema ▷ Syretsin metroasema |  |  Syretsko-Petšerska-linja |  | Palats Sportun metroasema ▷ Tšervonyi h’utir |
muokkaa wikidataa
Cirsium fontinale

| Cirsium fontinale |
| --- | --- |
 Cirsium fontinale var. obispoense
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Alaheimo::  Carduoideae
Suku::  Ohdakkeet Cirsium
Laji::  fontinale
Kaksiosainen nimi
 Cirsium fontinale  (Greene) Jeps. 
Katso myös
   Cirsium fontinale Wikispeciesissä  
Infobox OKNimi-testi OK: 
Cirsium fontinale on monivuotinen asterikasveihin kuuluva yrtti. Lajia esiintyy pienellä alueella Pohjois- ja Keski-Kaliforniassa alle 750 metrin korkeudessa. Laji on luokiteltu erittäin uhanalaiseksi.
Cirsium fontinale -lajilla on varsi, josta kasvaa voimakkaan aaltomaisia lehtiä. Kasvit voivat olla 0,5–2,2 metriä korkeita. Kasvilla voi olla yksi tai useampia varsia, ja jotkin kasvit voivat kuolla kukinnan jälkeen, huolimatta siitä, että kasvi on luokiteltu monivuotiseksi.
Käännös suomeksi
Corona

Augustuksen rintakuva (Glypthotek, München). Hänen päässään on corona civica.
Corona oli antiikin Roomassa kunnianosoituksena käytetty seppele.
Coronoita:[lähde? ]
corona obsidionalis tai corona graminea, ruohosta
corona civica, tammenlehvistä
corona triumphalis, laakerista triumfaattorille
corona ovalis, myrtistä ovation viettäjälle
corona civica aurea, kullasta